EkBass/fiwiki-20250220-pages-articles huggingface dataset:
USS Wesson (DE-184)

USS Wesson (runkonumero DE-184) oli Yhdysvaltain laivaston Cannon-luokan saattuehävittäjä toisessa maailmansodassa, jolloin se suojasi Atlantilla saattueita. == Valmistus == Alus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 29. heinäkuuta 1943. Alus laskettiin vesille 17. lokakuuta kumminaan rouva Eleanor Wesson ja otettiin palvelukseen vielä saman vuoden lopulla 11. marraskuuta ensimmäisenä päällikkönään H. Reich.DANFS - USS Wesson == Palvelus == Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä Andromeda runkonumerolla F-952. Alus poistettiin Yhdysvaltain laivaston alusluettelosta 26. maaliskuuta. Alus poistettiin tammikuussa 1972 Italian laivaston alusrekisteristä ja se romutettiin. ==Lähteet== * === Viitteet === Luokka:Cannon-luokan saattuehävittäjät‎ Luokka:Yhdysvaltalaiset toisen maailmansodan hävittäjät
USS Gandy

USS Gandy (runkonumero DE-764) oli Yhdysvaltain laivaston Cannon-luokan saattuehävittäjä toisessa maailmansodassa, jolloin se suojasi Atlantilla saattueita. == Valmistus == Alus tilattiin Tampa Shipbuilding Companyltä Tampasta Floridasta. Se laskettiin vesille 12. joulukuuta 1943 kumminaan Andrew Jackson Gandyn sisar Ruby Gandy ja otettiin palvelukseen 7. helmikuuta 1944 ensimmäisenä päällikkönään W. A. Sessions.DANFS - USS Gandy == Palvelus == Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä Altair runkonumerolla F-951. ==Lähteet== * === Viitteet === Luokka:Cannon-luokan saattuehävittäjät‎ Luokka:Yhdysvaltalaiset toisen maailmansodan hävittäjät
Mancini (täsmennyssivu)

Mancini [] on italialaisperäinen sukunimi, joka etymologisesti tarkoittaa ”vasenkätinen”. Tunnettuja Mancini-nimisiä henkilöitä ovat: * Mancini, oik. Alessandro Faiolhe Amantino (s. 1980), brasilialainen jalkapalloilija * Alessandro Mancini (s. 1975), sanmarinolainen poliitikko * Henry Mancini (1924–1994), yhdysvaltalainen säveltäjä * Laura Beatrice Mancini (1823–1869), italialainen runoilija * Louis-Jules Mancini-Mazarini (1716–1798), ranskalainen herttua, diplomaatti, valtioministeri ja kirjailija * Roberto Mancini (s. 1964), italialainen jalkapalloilija ja jalkapallovalmentaja * Victor Mancini (s. 2002), yhdysvaltalainen jääkiekkoilija. ==Kuvitteellisia hahmoja== * Lucy Mancini, kuvitteellinen hahmo Kummisetä-romaanissa ja -elokuvissa * Poika Mancini, Kauko Röyhkän samannimisen romaanin hahmo * Vincent Mancini-Corleone, kuvitteellinen hahmo elokuvassa Kummisetä III.
Laimdota Straujuma

Laimdota Straujuma (s. 24. helmikuuta 1951) on latvialainen poliitikko ja maan entinen pääministeri. Straujuma nimitettiin Latvian pääministeriksi tammikuussa 2014 Valdis Dombrovskisin erottua tehtävästä Riian kauppakeskuksen romahdusonnettomuuden jälkeen. Hän on ensimmäinen nainen Latvian pääministerinä. Straujuman johtama keskusta-oikeistolainen koalitio sai äänienemmistön lokakuun 2014 parlamenttivaaleissa. Straujuma ilmoitti joulukuussa 2015 eroavansa pääministerin tehtävistä. Hallituksen sisällä oli ollut erimielisyyksiä ja pääministerin johtamistapaa oli arvosteltu virkamiesmäisen harmaaksi. Uudeksi pääministeriksi nimitettiin 11. maaliskuuta 2016 Māris Kučinskis. ==Lähteet== ==Aiheesta muualla== Luokka:Latvian pääministerit Luokka:Maatalousministerit Luokka:Vuonna 1951 syntyneet Luokka:Elävät henkilöt
Ansaintamalli

Ansaintamalli () on käsite, jolla kuvataan tulojen hankkimista. Ansaintamalli määrittelee tulolähteet, yrityksen tai muun toimijan tarjoaman hyödyn (value), hyödyn hinnoittelun ja maksajan. Mallin avulla on tarkoitus tunnistaa tuote tai palvelu, jonka avulla syntyy tuottoa sekä ymmärtää tavat, joilla tuotetta tai palvelua myydään. Afuah 2004, 67-69 ==Liiketoimintamalli, ansaintalogiikka ja ansaintamalli== Liiketoimintamalli, ansaintalogiikka ja ansaintamalli liittyvät toisiinsa ja muodostavat monitasoisen yrityksen toimintaperiaatteita kuvaavan jäsennyksen. Liiketoimintamalli on yläkäsite, jota ansaintalogiikka ja -malli täsmentävät.Sainio & Marjakoski 2009, 369 Ansaintalogiikka strategisena käsitteenä kertoo yrityksen toiminnan tuloksellisuudesta osoittaessaan tulojen kertymisen tavat. Ansaintamalli voidaan käsittää suppeammin operatiivisiksi hinnoitteluperiaatteiksi, jotka täsmentävät yrityksen tulonmuodostuksen.Zott & Amit 2010, 218 ==Ansaintamalleja== Keskeiset ansaintamallit ovat seuraavat: * tuotemyynti (product sales model): asiakkaita veloitetaan heidän ostamistaan tuotteista tai palveluista * tilaajamalli (subscription model): palvelusta veloitetaan kuukausi- tai vuosimaksu * transaktiolaskutus (transaction fee models): veloitetaan asiakkaita tapahtumien määrän tai arvon mukaan * mainosrahoitteinen malli (advertising support model): veloitetaan mainostajia palvelun käyttäjien sijasta * sponsorointimalli (sponsorship models): palvelun rahoitus perustuu sponsorointiin, jolla ei tavoitella suoraa taloudellista hyötyä ==Katso myös== * Liikeidea * Liiketoimintamalli ==Lähteet== * * * * ===Viitteet=== ==Kirjallisuutta== * * * ==Aiheesta muualla== * http://www.itewiki.fi/opas/ansaintamallit-ja-digitalisaatio/ Luokka:Liiketalous
Lentopallon miesten Euroopan-mestaruuskilpailut 1955

Lentopallon Euroopan-mestaruuskilpailut 1955 pelattiin Bukarestissa Romaniassa 15.-25. kesäkuuta. Kyseessä olivat järjestyksessään neljännet miesten lentopallon Euroopan-mestaruuskilpailut. == Alkulohkot == === Lohko A === Joukkue O V H Erät Eräp. suhde P Neuvostoliitto 3 3 0 9-0 2.250 6 3-0 3-0 3-0 Ranska 3 2 1 6-3 1.595 5 3-0 3-0 Albania 3 1 2 3-7 0.568 4 3-1 Suomi 3 0 3 1-9 0.576 3 === Lohko B === Joukkue O V H Erät Eräp. suhde P Tšekkoslovakia 3 3 0 9-1 4.821 6 3-1 3-0 3-0 Jugoslavia 3 2 1 7-3 1.521 5 3-0 3-0 Egypti 3 1 2 3-8 0.536 4 3-2 Itävalta 3 0 3 2-9 0.452 3 === Lohko C === Joukkue O V H Erät Eräp. suhde P Unkari 2 2 0 6-2 1.387 4 3-2 3-0 Bulgaria 2 1 1 5-3 1.130 3 3-0 Belgia 2 0 2 0-6 0.522 2 === Lohko D === Joukkue O V H Erät Eräp. suhde P Romania 2 2 0 6-2 1.149 4 3-2 3-0 Puola 2 1 1 5-3 1.363 3 3-0 Italia 2 0 2 0-6 0.533 2 == Loppusarjat == === sijat 1–8 === Joukkue O V H Erät Eräp. suhde P Tšekkoslovakia 7 6 1 20-5 1.450 13 3-1 3-0 3-1 3-0 3-0 3-0 Romania 7 5 2 18-11 1.146 12 3-1 3-1 3-1 3-2 3-0 Bulgaria 7 5 2 16-12 1.027 12 3-2 3-2 3-2 3-0 3-0 Neuvostoliitto 7 4 3 16-12 1.105 11 3-2 3-0 3-0 3-1 Jugoslavia 7 3 4 15-16 0.975 10 3-2 3-1 3-1 Puola 7 3 4 12-15 0.921 10 3-1 3-1 3-1 Unkari 7 2 5 9-19 0.847 9 3-2 3-2 Ranska 7 0 7 5-21 0.704 7 === sijat 9–14 === Joukkue O V H Erät Eräp. suhde P Italia 5 5 0 15-5 1.464 10 3-2 3-1 3-0 3-2 3-0 Albania 5 3 2 13-8 1.114 8 3-2 3-0 3-0 Suomi 5 3 2 12-8 1.131 8 3-2 3-0 3-0 Belgia 5 3 2 11-9 1.135 8 3-2 3-1 3-0 Itävalta 5 1 4 6-14 0.640 6 3-2 Egypti 5 0 5 2-15 0.685 5 == Lopulliset sijoitukset == Sija Joukkue 1\. Tšekkoslovakia 2\. Romania 3\. Bulgaria 4\. Neuvostoliitto 5\. Jugoslavia 6\. Puola 7\. Unkari 8\. Ranska 9\. Italia 10\. Albania 11\. Suomi 12\. Belgia 13\. Itävalta 14\. Egypti == Lähteet == * Tulokset Miesten Euroopan-mestaruuskilpailut Miesten Euroopan-mestaruuskilpailut 1955 Euroopan-mestaruuskilpailut 1955 miesten Luokka:Bukarestin urheilu
Michael Pax

Michael "Mikko" Pax (5. joulukuuta 1930 Berliini, Saksa – 10. syyskuuta 2015 KirkkonummiKuolleita, Helsingin Sanomat 10.10.2015 s. C 19) oli saksalaissyntyinen suomalainen biodynaamisen maanviljelyn uranuurtaja. Hän on suomalaisen luomuverkoston historian kannalta yksi merkittävimpiä henkilöitä, sillä hänen ansiotaan on Biodynaamisen yhdistyksen neuvonta- ja kurssitoiminnan alkaminen 1950-luvun lopulla.Tuija Mononen, Luomun verkostot, Joensuun yliopisto s. 66 (väitöskirja) Pax muutti Suomeen 1954 biodynaamisen tilan tilanhoitajaksi Paraisille. Hän aloitti 1960-luvulla Biodynaamisen yhdistyksen viljelykonsulenttina ja viljeli Kirkkonummella omaa vihannestilaa.Seppo Lohtaja, Suomen luomuviljelyn grand old man 80 vuotta, Luomulehti 1/2011 s. 13 (pdf) == Lähteet == ==Kirjallisuutta== * Sampsa Heinonen, Michael Pax - Suomalaisen luomutuotannon elävä legenda, Luomulehti 20 (2001): 6 s. 36–37 * Kari Järvinen, Michael Pax 70 vuotta, Demeter 3/2000 s. 26 * Sirkka-Liisa Virtanen-Lohtaja: Michael Pax – Suomen biologisen viljelyn grand old man 70-vuotias, Demeter 1/2001 s. 7–10 * Sirkka-Liisa Virtanen-Lohtaja: Michael Pax jatkaa muisteluaan, Demeter 2/2001 s. 11–14 Luokka:Suomalaiset maanviljelijät Luokka:Vuonna 1930 syntyneet Luokka:Vuonna 2015 kuolleet
Nokelainen

Nokelainen on suomalainen sukunimi muun muassa seuraavilla henkilöillä: * Esko Nokelainen (s. 1947), jääkiekkoilija * Heidi Nokelainen (s. 1990), keihäänheittäjä * Kai Nokelainen, mäkihyppääjä * Katja Nokelainen (s. 1979), keihäänheittäjä * Petteri Nokelainen (s. 1986), jääkiekkoilija * Toivo Nokelainen (1887–1954), kirvesmies, pienviljelijä ja kansanedustaja (SDP) * Uuno Nokelainen (1921–2009), poliitikko, TPSL:n puheenjohtaja
Viksten

Viksten, Vikstén tai Wiksten on muun muassa seuraavien henkilöiden sukunimi: * Albert Viksten (1889–1969), ruotsalainen kirjailija * Alice Wiksten (s. 1998), suomalainen jalkapalloilija * Anders Wikstén (1863–1936), suomalainen pankinjohtaja * Daniel Viksten (s. 1989), ruotsalainen jääkiekkoilija * Erkki Wiksten (1927–1993), suomalainen toimitussihteeri ja päätoimittaja * Johanna Viksten, suomalainen laulunsanoittaja * Nico Vikstén (s. 1997), suomalainen jääkiekkomaalivahti * Sanna-Maija Wiksten (s. 1980), suomalainen taitoluistelija * Tommi Viksten (s. 1966), suomalainen muusikko ja säveltäjä * Vilho (Ville) Viksten (1930–2014), suomalainen kirjallisuuden tutkija, opettaja ja kustannusjohtaja.
Nyqvist

Nyqvist, Nykvist tai Nyquist on seuraavien henkilöiden sukunimi, jotka ovat suomalaisia ellei toisin mainita: * Ann-Christin Nykvist (s. 1948), ruotsalainen poliitikko * Arto Nyqvist (s. 1958), moottoripyöräilijä * Aulis Nyqvist (s. 1941), valokuvaaja ja taidemaalari * Edvard Nyqvist (1882–1948), Helsingin miliisipäällikkö sisällissodan aikana * Gustav Nyquist (s. 1989), jääkiekkoilija * Hans Nyqvist (s. 1939), muotoilija * Harry Nyquist (1889–1976), ruotsalais-yhdysvaltalainen sähköinsinööri ja fyysikko, jonka mukaan on nimetty Nyquistin teoreema * Inga-Lill Nyqvist (myöh. Härkälä, 1931–2022), juoksija * Ingmar Nykvist (1917–1984), suomenruotsalainen toimittaja ja kirjailija * Jan Nyquist (s. 1962), näyttelijä * Julius Nyqvist (s. 1992), jääkiekkoilija * Kalevi Nyqvist (s. 1936), säveltäjä, sanoittaja, sovittaja ja soittaja * Katri Nyquist (s. 1966), näyttelijä ja ohjaaja * Malin Nyqvist (s. 1998), ohjaaja, käsikirjoittaja, DJ ja taiteilija * Marita Nyqvist (s. 1985), endurokuljettaja * Michael Nyqvist (1960–2017), ruotsalainen näyttelijä * Nella Nyqvist (s. 2006), sulkapalloilija * Sanna Nyqvist (s. 1977), kirjallisuudentutkija, tietokirjailija, kirjallisuuskriitikko ja dosentti * Sven Nykvist (1922–2006), ruotsalainen elokuvaaja * Veikko Nyqvist (1916–1968), kiekonheittäjä. ==Muuta== *Nyquistin teoreema *Pysäyttäkää Nyqvist, vakoilukomediasarja vuodelta 2022.
Lentopallon miesten Euroopan-mestaruuskilpailut 1977

Lentopallon Euroopan-mestaruuskilpailut 1977 pelattiin Suomessa 25. syyskuuta - 2. lokakuuta. Kyseessä olivat järjestyksessään kymmenennet miesten lentopallon Euroopan-mestaruuskilpailut ja ne järjestettiin samanaikaisesti naisten turnauksen kanssa. Kisapaikkakuntina toimivat Helsinki, Tampere, Oulu ja Turku. Suomen joukkue sijoittui kisoissa yhdenneksitoista voitettuaan avausottelussaan 25. syyskuuta Unkarin Helsingissä 3–1 ja päätösottelussaan Alankomaat. ==Alkulohkot== ===Lohko A=== Helsinki Joukkue O V H Erät Eräp. suhde P Romania 5 4 1 14-5 1.371 9 3-1 3-1 3-0 3-0 Unkari 5 3 2 11-8 1.050 8 3-2 3-0 3-0 Italia 5 3 2 12-10 1.031 8 3-2 3-0 3-2 Jugoslavia 5 2 3 7-10 0.877 7 3-1 3-0 Ranska 5 2 3 7-12 0.834 7 3-1 3-2 Suomi 5 1 4 7-13 0.922 6 3-1 ===Lohko B=== Tampere Joukkue O V H Erät Eräp. suhde P Neuvostoliitto 5 4 1 13-4 1.583 9 3-1 3-0 3-0 3-0 Puola 5 4 1 14-5 1.335 9 3-1 3-1 3-0 3-0 Tšekkoslovakia 5 3 2 11-10 0.919 8 3-2 3-1 3-1 Bulgaria 5 2 3 8-9 0.922 7 3-0 3-0 Itä-Saksa 5 2 3 7-12 0.966 7 3-2 3-1 Alankomaat 5 0 5 2-15 0.570 5 ==Sijoitusottelut== === sijat 9-12 === 1\. kierros 1\. erä 2. erä 3. erä 4. erä 5. erä 1\. lokakuuta Turku Ranska 3–0 Alankomaat 15-4 15-10 15-8 1\. lokakuuta Turku Itä-Saksa 3–0 Suomi 15-9 15-8 15-6 ottelu 11. sijasta 1\. erä 2. erä 3. erä 4. erä 5. erä 2\. lokakuuta Turku Suomi 3–1 Alankomaat 15-1 15-4 8-15 16-14 ottelu 9. sijasta 1\. erä 2. erä 3. erä 4. erä 5. erä 2\. lokakuuta Turku Itä-Saksa 3–1 Ranska 15-7 9-15 15-9 15-5 === sijat 5-8 === 1\. kierros 1\. erä 2. erä 3. erä 4. erä 5. erä 1\. lokakuuta Oulu Bulgaria 3–0 Italia 15-7 15-11 15-6 1\. lokakuuta Oulu Tšekkoslovakia 3–0 Jugoslavia 15-5 16-14 16-14 ottelu 7. sijasta 1\. erä 2. erä 3. erä 4. erä 5. erä 2\. lokakuuta Oulu Jugoslavia 3–0 Italia 15-11 15-13 15-10 ottelu 5. sijasta 1\. erä 2. erä 3. erä 4. erä 5. erä 2\. lokakuuta Oulu Bulgaria 3–0 Tšekkoslovakia 15-13 15-5 16-14 === sijat 1-4 === Välierät 1\. erä 2. erä 3. erä 4. erä 5. erä 1\. lokakuuta Helsinki Puola 3–1 Romania 15-8 16-18 15-8 15-5 1\. lokakuuta Helsinki Neuvostoliitto 3–0 Unkari 15-0 15-12 15-6 pronssiottelu 1\. erä 2. erä 3. erä 4. erä 5. erä 2\. lokakuuta Helsinki Romania 3–0 Unkari 15-9 15-13 15-9 Loppuottelu 1\. erä 2. erä 3. erä 4. erä 5. erä 2\. lokakuuta Helsinki Neuvostoliitto 3–1 Puola 8-15 15-9 15-13 15-9 ==Lopulliset sijoitukset== Sija Joukkue 1\. Neuvostoliitto 2\. Puola 3\. Romania 4\. Unkari 5\. Bulgaria 6\. Tšekkoslovakia 7\. Jugoslavia 8\. Italia 9\. Itä-Saksa 10\. Ranska 11\. Suomi 12\. Alankomaat == Lähteet == * Tulokset * Lentopallokirja 2003-2004, sivu 112 (tulos ottelusta Suomi-Alankomaat) === Viitteet === Miesten Euroopan-mestaruuskilpailut Miesten Euroopan-mestaruuskilpailut 1977 Miesten Euroopan-mestaruuskilpailut 1977 Luokka:Helsingin urheilutapahtumat Luokka:Turun urheilutapahtumat Luokka:Tampereen urheilutapahtumat Luokka:Oulun urheilutapahtumat
Lattu

Lattu on suomalainen sukunimi muun muassa seuraavilla: * Ari-Pekka Lattu (1978–2022), aitajuoksija * Iisakki Lattu (1857–1932), kansakoulunopettaja ja näyttelijä * Jasper Lattu (s. 2005), jääkiekkomaalivahti * Juuso Lattu (s. 1994), pesäpalloilija * Matti Lattu (s. 1971), judoka * Onnie Lattu (1906–1995), amerikansuomalainen kontra-amiraali * Pekka Lattu (1878–1939), eduskunnan pikakirjoittaja, suomentaja ja helluntailiikkeen saarnamies * Pete Lattu (s. 1979), näyttelijä, Satu Linnapuomin veli * Satu Linnapuomi, ent. Lattu, (s. 1975), teatteriohjaaja ja tv-toimittaja, Pete Latun sisko.
Billy Ions

William Greenwell “Billy” Ions (s. 11. maaliskuuta 1994 Ashington, Englanti) on englantilainen jalkapalloilija, joka edusti viimeksi Veikkausliigassa pelaavaa Seinäjoen Jalkapallokerhoa. Hän on pelipaikaltaan hyökkääjä. == Ura == Ions on syntynyt Englannissa, mutta muutti jo lapsena perheensä kanssa Espanjaan Teneriffalle. Seuratasolla hän edusti paikallisen CD Tenerifen juniorijoukkueita. Helmikuussa 2010 Ions siirtyi takaisin Englantiin Newcastle Unitedin junioreihin ja edelleen kaksi vuotta myöhemmin Leeds Unitedin organisaatioon. Keväällä 2013 Ions siirtyi Kakkosessa pelanneeseen PS Kemi Kingsiin. Hän muodosti Christian Eisselen kanssa tehokkaan hyökkäyskaksikon, tehden joukkueensa maaleista yli puolet. PS Kemi voitti lohkonsa, mutta hävisi nousukarsinnassa HIFK:lle. Kaudella 2014 joukkue voitti taas Kakkosen lohkonsa ja onnistui nousemaan Ykköseen karsintojen kautta. Ions teki jälleen yhdessä Jonte Smithin kanssa yli puolet PS Kemin sarjamaaleista. Kaudella 2015 PS Kemi sijoittui ensimmäiselle tilalle Ykkösessä ja saavutti nousun Veikkausliigaan. Ions itse oli jaetulla toisella sijalla maalintekijätilastossa 17 maalillaan. Lisäksi hänet valittiin kauden 2015 Ykkösen parhaaksi pelaajaksi. Ions siirtyi elokuussa 2016 Kemistä loppukauden mittaisella lainasopimuksella SJK:n riveihin. Samalla hän solmi uuden seuransa kanssa sopimuksen kahdesta seuraavasta kaudesta. Billy Ionsilla on kasassa Veikkausliigassa ennen kauden 2019 alkua kaikkiaan 68 ottelua ja niissä tehtynä 25 maalia. Syyskuussa 2020 Ions ja SJK purkivat sopimuksensa yhteisellä päätöksellä. https://yle.fi/urheilu/3-11546683 ==Lähteet== Luokka:Englantilaiset jalkapalloilijat Luokka:Vuonna 1994 syntyneet Luokka:Elävät henkilöt
Markus Sovala

Markus Sovala on suomalainen virkamies ja valtiotieteiden tohtori. Hän on toiminut Tilastokeskuksen pääjohtajana 1. maaliskuuta 2021 alkaen. Hän työskenteli aiemmin valtiovarainministeriön talouspolitiikan koordinaattorina syyskuuta 2019 alkaen ja sitä ennen Uudenmaan liiton muutosjohtajana marraskuusta 2016 alkaen. Sitä ennen Sovala toimi kansantalousosaston osastopäällikkönä 1. joulukuuta 2013 alkaen.Markus Sovala VM:n kansantalousosaston johtoon. Valtiovarainministeriön tiedote, 7.11.2013. Viitattu 12.10.2015 Aiemmin Sovala on työskennellyt muun muassa neuvonantajana Maailmanpankissa, valtiovarainministeriön budjettiosaston apulaisbudjettipäällikkönä ja kansantalousosaston talouspolitiikan yksikön päällikkönä sekä Vanhasen hallituksen yrittäjyyden politiikkaohjelman ohjelmajohtajanaMarkus Sovala apulaisbudjettipäälliköksi. Taloussanomat, 5.10.2006. Viitattu 12.10.2015 . Koulutukseltaan Sovala on valtiotieteiden tohtori Helsingin yliopistosta. Hänen kansantaloustieteen väitöskirjansa käsitteli palkanmuodostustaSovala, M. 1999. Näkökulmia palkanmuodostukseen. Kansantaloudellinen aikakauskirja 95(1), 176-179. . Yleisen valtio-opin dosentti Eero Murron virkanimityskirjan mukaan Sdp:n Markus Sovala oli vuoteen 2014 mennessä saanut enemmän poliittisia virkanimityksiä (4) kuin kukaan muu. Vuoteen 2021 mennessä Sovala oli nimitetty vielä kolmeen muuhun huippuvirkaan, tuoreimpana Tilastokeskuksen pääjohtajuus. == Lähteet == Luokka:Suomalaiset taloustieteilijät Luokka:Valtiovarainministeriön osastopäälliköt Luokka:Elävät henkilöt Luokka:Syntymävuosi puuttuu Luokka:Erityisavustajat
Häyhä

Häyhä on seuraavien suomalaisten henkilöiden sukunimi: * Arvi Häyhä (1900–1942), juristi, Sortavalan kaupunginjohtaja * Johannes Häyhä (1839–1913), opettaja ja kirjailija * Juha Häyhä (s. 1956), juristi, korkeimman oikeuden jäsen * Lauri Häyhä (1932–2023), jalkapalloilija * Simo Häyhä (1905–2002), suomalainen sotilas.
Perhetutkimus

Perhetutkimus on tutkimusala jonka kohteena ovat erilaiset perheet ja niihin liittyvät ilmiöt. Artikkeli on katsaus yleisempiin perhetutkimuksen teorioihin, tutkimuksiin ja suuntauksiin. == Keskeiset teoreettiset suuntaukset vuosikymmenittäin == Varhaisimmat suuntaukset ovat 1950-luvulle ajoittuvat Talcott Parsonin teoria universaalista perheestä ja Erik. H. Eriksonin esittämä psykososiaalisia kehitysvaiheita koskeva teoria. 1970 -luvulla nousivat Juri Bronfenbrennerin bioekologisen mallin sovellus perheeseen ja Dorothy E. Smithin feministis-marxilais painottunut tulkinta siitä, miten perhe tuotetaan ideologisesti. (2014, 9) 1980-luvulla alkoi nousta näkökulma, jossa perhettä tarkasteltiin elämänkulun aikaa vaihtelevana yhteisönä. Enemmän huomiota kuitenkin sai yhä perhetutkimusta hallinnoiva konstruktionistinen suuntaus. Painotetaan sosiaalisen todellisuuden, niin myös perheen diskursiivista luonnetta eli sitä, että perheen jäljille päästään puhetta ja tekstejä tutkimalla (2014, 8-9). 1990-luvulla rinnalle nousi konfiguraatiotutkimus. Siinä perhettä tarkasteltiin monien suhdeverkostojen leikkauspisteenä, sekä toisaalta perheen käytäntöjä ja arkielämää koskevaa tutkimus. (2014, 9-10) 2000-luvulla joukkoon liittyi evoluutioteoriasta noussut tulkinta perhemuodostuksen säännöistä. == Perhetutkimusta tekevät tahot Suomessa == Jyväskylän yliopistolla on vuonna 1990 perustettu monitieteinen Perhetutkimuskeskus. Sen päätieteenalat ovat kasvatustieteet, psykologia ja sosiaalitieteet. Tutkimusten lisäksi keskus edistää sekä tohtorikoulutusta että post doc -tutkimusta. Perhetutkimuskeskuksen sivuilta löytyy ajankohtaista tietoa toiminnasta ja tutkimusaiheista. Myös Väestöntutkimuslaitos tutkii perhesuhteita Suomessa. Erityisenä kohteena ovat suomalaisten parisuhteet, perheeseen sekä lasten hankintaan liittyvät valinnat ja asenteet. Tutkimusote on poikkitieteelinen, joka toteutuu väestötieteellisen, sosiologisen ja psykologisen asiantuntijuuden kautta. Väestöntutkimuslaitos on julkaissut vuodesta 1997 vuosittaisen perhebarometrin, jossa esitetään alueellisesti kattavaa tietoa jostakin perhettä koskevasta yhteiskunnallisesta teemasta. Toimintaa on tukenut alusta asti Alli Paasikiven Säätiö. == Lähteet == * DAY, R. 2010. Introduction to family processes (fifth ed.) NY: Routledge. * KUCZYNSKI, L. (toim.) 2003. Handbook of dynamics in parent-child relations. Sage. OSAT I, II, III: E-kirja. * JENSEN, A-M. & Mc KEE, L. (toim.) 2003. Children and the changing family. Between transformation and negotiation. Lontoo: Routledge. * JALLINOJA, R., HURME, H. & JOKINEN, K. (toim.) 2014. Perhetutkimuksen suuntauksia. Helsinki: Gaudeamus. * Jyväskylän yliopisto, Perhetutkimuskeskus. 2015. https://www.jyu.fi/ytk/laitokset/perhetutkimus * SEVÓN, E. & NOTKO, M. (toim.) 2008. Perhesuhteet puntarissa. Palmenia-sarja 43. Helsinki: Gaudeamus. * Väestöliitto. Perhetutkimus. 2015. http://www.vaestoliitto.fi/tieto_ja_tutkimus/vaestontutkimuslaitos/perhetutkimus/ == Aiheesta muualla == * Luokka:Tutkimus
Kontturi

Kontturi on seuraavien suomalaisten henkilöiden sukunimi: * Hannu Kontturi (s. 1979), käsikirjoittaja ja ohjaaja * Hulda Kontturi (1906–?), Helsingin käsityöopettajaopiston rehtori * Jaana Sieviläinen (o.s. Kontturi, s. 1982), pituushyppääjä * Kyösti Kontturi (1949–2015), fysikaalisen kemian professori, Venny Kontturin poika * Otro Kontturi (1924–2009), yliopistonlehtori, Ylioppilasteatterin johtaja * Tarja Porkka-Kontturi (s. 1982), pelialan aktiivi ja tuottaja, viestintäjohtaja * Venny Kontturi (1913–1981), kirjailija
Angus Deaton

Angus Deaton (s. 19. lokakuuta 1945 Edinburgh) on skotlantilaissyntyinen mikrotaloustieteilijä. Hän sai vuoden 2015 Nobelin taloustieteen palkinnon kulutusta, köyhyyttä ja hyvinvointia koskevista tutkimuksistaan. Deaton väitteli taloustieteen tohtoriksi Cambridgen yliopistossa vuonna 1974. Hän on toiminut taloustieteen professorina Princetonin yliopistossa vuodesta 1983. Deatonilla on sekä Britannian että Yhdysvaltain kansalaisuus. ==Lähteet== Luokka:Nobelin taloustieteen palkinnon saajat Luokka:Brittiläiset taloustieteilijät Luokka:Yhdysvaltalaiset taloustieteilijät Luokka:Skotlantilaiset henkilöt Luokka:Brittiläiset professorit Luokka:Yhdysvaltalaiset professorit Luokka:Princetonin yliopiston professorit Luokka:Vuonna 1945 syntyneet Luokka:Elävät henkilöt
Archánes (palatsi)

Archánes (; myös transl. Arhánes) on minolaisaikaisen palatsin ja asutuksen arkeologinen kohde Kreetan saarella Kreikassa. Se sijaitsee Archánesin kaupungissa Archánes-Asteroúsian kunnassa. Kohde on saanut nimensä nykyisestä kaupungista. Sen minolaisaikaista nimeä ei tunneta. == Historia == Archánesin palatsin arvioidaan olleen rakennettu noin vuonna 1900 eaa. samaan aikaan muiden suurten minolaisten palatsien kanssa. Se tuhoutui maanjäristyksessä 1700-luvulla eaa. ja uudelleen 1600-luvulla eaa., ja jälleenrakennettiin kummallakin kerralla. Lopullisesti se tuhoutui noin vuonna 1450 eaa. Paikan arvioidaan kuitenkin säilyneen käytössä myös mykeneläisellä jälkipalatsikaudella noin vuoteen 1200 eaa. saakka. Archánesin palatsin käytössä oli lähellä sijaitseva Fournín hautausmaa, joka on merkittävin tunnettu minolainen hautausmaa. Lisäksi lähellä ovat sijainneet muun muassa Anemóspilian pyhäkkö sekä Gioúchtas- eli Juktasvuoren vuorenhuippupyhäkkö. Aluetta tutki ensimmäisenä Arthur Evans. Systemaattiset kaivaukset aloittivat Giánnis Sakellarákis ja Éfi Sapouná (myöh. Sapouná-Sakellaráki) vuonna 1964. == Rakennus ja löydökset == Palatsin rauniot ovat Archánesin kaupungin alla. Palatsin on arvioitu olleen suunnilleen samankokoinen kuin Knossoksen ja Faistoksen palatsit. Palatsi on sijainnut noin kahdeksan kilometriä Knossoksen palatsista etelään. Palatsin tutkittu pääosa sijaitsee Áno Archánesissa kaupunginosassa, joka tunnetaan nimellä Tourkogeitoniá (”Turkkilaiskaupunginosa”). Palatsista on kaivettu tähän mennessä muun muassa monumentaalinen sisäänkäynti, jossa on propylon, erilaisia huoneita, portaikkoja ja valokuilu, pyhäkkö, varastohuoneita sekä osa palatsin keskuspihasta. Osia palatsista on löydetty myös muualta kaupungista. Näihin kuuluu muun muassa sisterni, osa teatterialueesta, palatsin arkisto sekä muurien osia. Palatsia ei ole kuitenkaan voitu kaivaa ja tutkia kokonaan, koska se on suureksi osaksi rakennusten peittämä. Rakennus on todennäköisesti ollut kaksikerroksinen ja se on ollut koristeltu seinämaalauksilla. Raunioista on löydetty muun muassa erilaisia saviastioita, rituaaliesineitä, norsunluisia idoleita, savesta tehty minolaisen talon pienoismalli sekä lineaari-A-tauluja. Koska palatsi on sijainnut hyvin lähellä Knossosta eikä paikkaa ole voitu tutkia kokonaan, on myös epäilty sitä, olisiko kohde todella ollut palatsi termin tiukimmassa merkityksessä. Toisaalta rakennus on löytöjen perusteella ollut sekä hallinnollisessa, kaupallisessa että uskonnollisessa käytössä, se on suurikokoinen, ja sen arkkitehtuurissa on kaikki palatsien keskeiset piirteet. Kohde ei ole säännöllisesti avoinna yleisölle, mutta osia siitä voi nähdä kadulta. Alueelta tehtyjä esinelöytöjä on esillä Archánesin arkeologisessa museossa. == Lähteet == Luokka:Archánes-Asteroúsia Luokka:Minolaiset kohteet Kreetalla
Foúrnou Koryfí

Foúrnou Koryfí (; myös Foúrnou Korifí, Fúrnu Korifí) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa noin 3,5 kilometrin päässä Mýrtoksen kylästä. Paikka sijaitsee kukkulan huipulla ja ylärinteellä lähellä Libyanmeren rantaa. Paikan nimi on nykyaikainen. Asutuksen minolaisaikaista nimeä ei tunneta. Paikka on ollut asuttuna pelkästään EM II -kaudella eli noin vuosina 2900–2300 eaa. Näin sen löydökset antavat merkittävää tietoa juuri tämän aikakauden elämästä. Asutuksen historiassa on kaksi vaihetta, ensimmäinen EM IIA -kaudella ja toinen EM IIB -kaudella, jonka lopuksi asutus tuhoutui tulipalossa. Arkeologiset kaivaukset alueella suoritettiin vuonna 1967 Peter Warrenin johdolla. Asutuksen koko on noin 1 250 neliömetriä ja se on koostunut noin sadasta talosta tai huoneesta. Niiden luonteesta on esitetty erilaisia teorioita. Rakennuksiin kuuluu useita työpaja- ja säilytyshuoneita muun muassa keramiikkaa ja villantuotantoa varten. Erään tulkinnan mukaan rakennusten samankaltaisuus osoittaa, ettei yhteisö vielä tuntenut sosiaalista hierarkiaa. Asutusta on ympäröinyt kivinen muuri. Lähellä Mýrtoksen kylää, noin 1,7 kilometriä länteen Foúrnou Koryfístä, sijaitsee myös Mýrtos Pýrgoksen minolaisen asutuksen kohde. == Lähteet == Luokka:Ierápetra Luokka:Minolaiset kohteet Kreetalla
Karfí

Karfí (; myös Karphi) on vuorenhuippu ja minolaisaikaisen asutuksen arkeologinen kohde Kreetan saarella Kreikassa. Se sijaitsee Díktivuorilla Lasíthin ylätasangon pohjoispuolella noin 1 100 metrin korkeudessa. Asutus käsitti Karfín ja Mikrí Kopránan vuorenhuippujen välisen tasaisemman alueen. Paikan nykyaikainen nimi on peräisin vuorenhuipusta. Asutuksen minolaisaikaista nimeä ei tunneta. thumb|left|240px|Karfín minolaisen asutuksen raunioita. Keskiminolaisella kaudella (n. 2000–1600 eaa.) paikalla oli todennäköisesti vuorenhuippupyhäkkö. Myöhäisminolaisella kaudella (LM IIIC, noin 1190–1170 eaa.) paikalle syntyi asutus, joka toimi turvapaikkana alemmista minolaisasutuksista muuttaneille. Tutkijoiden mukaan Karfín asukasluku on ollut suurimmillaan noin 3 500. Asutus säilyi käytössä aliminolaiselle kaudelle (n. 1100–950 eaa.), jolloin sen asukkaat olivat viimeisiä minolaisia, niin kutsuttuja eteokreettejä. Tämän jälkeen se hylättiin vähitellen. Paikalta on löytynyt suhteellisen vähän muinaisesineitä, koska asutus ei monien muiden minolaisten asutusten tavoin tuhoutunut äkkiä, vaan ihmiset veivät esineet mukanaan kun paikka hylättiin. Asutuksesta on tunnistettu useita pyhäkköjä. Yksi merkittävimmistä esinelöydöistä on jumalatarhahmo, jonka kädet on nostettu ylös rukous- tai siunausasentoon. Asutuksen ympäriltä on löydetty hauta-alueita ja useita pieniä tholos-hautoja. Alueen kaivaukset suoritti John Pendlebury vuosina 1937–1939. Paikan arkeologisen merkittävyyden oli ymmärtänyt jo Arthur Evans. == Lähteet == == Aiheesta muualla == Luokka:Minolaiset kohteet Kreetalla Luokka:Oropédio Lasithíou
Mýrtos Pýrgos

Mýrtos Pýrgos (; myös Mírtos Pírgos) eli Pýrgos Mýrtou (Πύργος Μύρτου; myös Pírgos Mírtou) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa lähellä Mýrtoksen kylää. Paikan nimi on nykyaikainen ja tulee paikalle myöhemmin rakennetusta tornista (pýrgos). Asutuksen minolaisaikaista nimeä ei tunneta. Asutuksen huippukautta olivat EM II – LM I -kaudet eli noin vuodet 2200–1450 eaa. Tutkimuksessa asutuksen historia on jaettu neljään vaiheeseen: Pýrgos I tuhoutui tulipalossa EM IIB -kaudella. Pýrgos II asutettiin uudestaan MM IA -kaudella. Pýrgos III oli olemassa vanhalla palatsikaudella (MM IB–MM II) ja Pýrgos IV myöhäisellä minolaisella kaudella (LM IA/B). Alueen arkeologiset kaivaukset suoritettiin vuosina 1969–1970 ja 1981–1982 Gerald Cadoganin johdolla. Asutuksen merkittävin rakennus on suuri ”huvila”, joka oli rakennettu Pýrgos IV -vaiheessa. Rakennuksen arkkitehtuuri muistuttaa minolaisia palatseja: siinä on ollut kaksi tai jopa kolme kerrosta, keskuspiha, portaikko ja valokuiluja. Rakennus on todennäköisesti ollut yhteisön hallitsijan asunto. Sen ympärillä on muita taloja, työpajoja ja varastotiloja. Alueelta on löydetty muun muassa lineaari-A-kirjoituksia. Lähellä Mýrtoksen kylää, noin 1,7 kilometriä itään Pýrgoksesta, sijaitsee myös Foúrnou Koryfín minolaisen asutuksen kohde. == Lähteet == == Aiheesta muualla == Luokka:Ierápetra Luokka:Minolaiset kohteet Kreetalla
Prameat mustalaishäät

Prameat mustalaishäät on tositelevisiosarja, joka seuraa äärimmäisyyksiin vietyjä häitä, aina tekojalokivistä kirkkosalin pituisiin laahuksiin ja morsiushuntuihin. Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset tositelevisiosarjat Luokka:TLC:n televisio- ohjelmat
Palaíkastro

Palaíkastro (; transl. myös Palékastro; ) on Kreikan kylä, joka sijaitsee Kreetan saaren itäosassa. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Ítanoksen kuntaan ja vuodesta 2011 lähtien Siteían kunnan Ítanoksen kunnallisyksikköön. Kylän väkiluku on 953 (vuonna 2011). Palaíkastro, suomeksi ”Vanha linna”, muodostaa myös laajemman kyläyhdyskunnan (Τοπική Κοινότητα Παλαικάστρου, Topikí Koinótita Palaikástrou), johon kuuluvat varsinaisen Palaíkastron kylän lisäksi kylät Agkáthia, Chióna, Chochlakiés, Koureménos, Kyriamádi, Lýdia, Mertýdia ja Vígla sekä Toploú. Koko yhdyskunnan väkiluku on 1 227. Palaíkastron alueen nähtävyyksiin kuuluvat muun muassa Rousolákoksen (myös Roussolákkos) minolaisaikaisen asutuksen arkeologinen alue, joka sijaitsee pari kilometriä kylästä itään lähellä Chiónan kylää, sekä Toploún luostari, joka sijaitsee noin viisi kilometriä luoteeseen. == Lähteet == == Aiheesta muualla == Luokka:Kreetan kylät Luokka:Siteía
Psykosynteesi

Psykosynteesi on italialaisen lääkärin ja psykoanalyytikon Roberto Assagiolin kehittämä ihmisen kehittymiseen ja henkiseen kasvuun keskittyvä kokonaisvaltainen psykologian muoto ja osa transpersonaalisen psykologian koulukuntaa. Psykosynteesin mukaan ihminen on holistinen kokonaisuus, jossa sielu, keho, tunteet ja mieli ovat läheisessä vuorovaikutuksessa keskenään. Psykosynteesi keskittyy siihen, mikä ihmisessä on tervettä ja pyrkii vahvistamaan sitä. Keskeinen käsite psykosynteesissä on oma tahto, sen löytyminen ja sen ohjauksessa eläminen. == Psykosynteesi – sielun psykologiaa == 1900-luvun alussa italialaislääkäri Roberto Assagioli (1888-1974) loi perustan psykosynteesille. Hän otti vaikutteita psykoanalyysistä, lääketieteestä, filosofiasta, uskonnoista ja nykytieteestä. == Painopisteenä voimavarat == Psykosynteesi keskittyy siihen, mikä jokaisessa yksilössä on tervettä. Psykosynteesi keskittyy ihmisessä oleviin voimavaroihin ja kasvun mahdollisuuteen. Tahto on psykosynteesin keskeinen käsite. == Käytännönläheistä psykologiaa == Psykosynteesi on käytännönläheistä psykologiaa. Roberto Assagioli kehitti erilaisia käytännöllisiä työskentelytekniikoita, muun muassa ohjatut meditaatiot, symbolityöskentely, luova maalaaminen ja piirtäminen sekä kehon liike. Italian Firenzessä toimii Instituto de Psicosintesi Dr Piero Ferruccin johdolla. Muualla muun muassa The Psychosynthesis & Education Trust (perustettu 1965, Britannia), Institute of Psychosynthesis (1986, Uusi-Seelanti) ja The Association for the Advancement of Psychosynthesis (AAP) (1995, Yhdysvallat) sekä Suomessa Suomen Psykosynteesiyhdistys ry (2011, Helsinki). == Kirjallisuutta == * Psychosynthesis: A Collection of Basic Writings by Roberto Assagioli (1965, ISBN 0-9678570-0-7) * The Act of Will by Roberto Assagioli (1973, ISBN 0-670-10309-8) * Transpersonal Development: The Dimension Beyond Psychosynthesis by Roberto Assagioli (1993 - posthumously, ISBN 1-85538-291-1) * WHAT WE MAY BE: The Vision and Techniques of Psychosynthesis by Piero Ferrucci (1982, ISBN 978-0-87477-192-3) * INEVITABLE GRACE by Piero Ferrucci (1990, ISBN 978-0-87477-550-1) * WHAT OUR CHILDREN TEACH US by Piero Ferrucci (1997, ISBN 978-88-04-43223-4) * THE POWER OF KINDNESS by Piero Ferrucci (2007, ISBN 978-1-58542-588-4) * BEAUTY AND THE SOUL by Piero Ferrucci (2010, ISBN 978-1-58542-833-5) * YOUR INNER WILL by Piero Ferrucci (2014, ISBN 978-0-399-17184-0) * The Primal Wound, a transpersonal view of trauma, addiction and growth by John Firman and Ann Gila (1997, ISBN 0-7914-3293-9) * A Psychotherapy of Love, Psychosynthesis in Practise by John Firman and Ann Gila (2010, ISBN 978-1-4384-3091-1) * Psychosynthesis – A Psychology of the Spirit by John Firman and Ann Gila (2002, ISBN 0-7914-5533-5) * Virtaus ja vastavirta, Carita Hellsten (2007, ISBN 9789516075535) Luokka:Psykologian koulukunnat
Luettelo Victorian paikallishallintoalueista

Luettelo Victorian paikallishallintoalueista käsittää Australian osavaltion Victorian paikallishallintoalueet (). Victoria on jaettu 79 paikallishallintoalueeseen. Näistä 31 sijaitsevat Melbournen suurkaupunkialueella ja muodostavat Melbournen. Nimi Tyyppi Keskus Asukasluku (2006) Alpine Shire Shire Bright Ararat Rural City Ararat Ballarat City Ballarat Banyule* City Banyule Bass Coast Shire Wonthaggi Baw Baw Shire Warragul Bayside* City Bayside Benalla Rural City Benalla Boroondara* City Boroondara Brimbank* City Brimbank Buloke Shire Wycheproof Campaspe Shire Echuca Cardinia* Shire Officer Casey* City Casey Central Goldfields Shire Maryborough Colac Otway Shire Colac Corangamite Shire Camperdown Darebin* City Darebin East Gippsland Shire Bairnsdale Frankston* City Frankston Gannawarra Shire Kerang Glen Eira* City Glen Eira Glenelg Shire Portland Golden Plains Shire Bannockburn Hepburn Shire Daylesford Hindmarsh Shire Nhill Hobsons Bay* City Hobsons Bay Horsham Rural City Horsham Hume* City Hume Indigo Shire Indigo Kingston* City Kingston Knox* City Knox Latrobe City Latrobe Loddon Shire Loddon Macedon Ranges Shire Kyneton Manningham* City Manningham Mansfield Shire Mansfield Maribyrnong* City Maribyrnong Maroondah* City Maroondah Melbourne* City Melbourne Melton* City Melton Mildura Rural City Mildura Mitchell Shire Broadford Moira Shire Cobram Monash* City Monash Moonee Valley* City Moonee Valley Moorabool Shire Ballan Moreland* City Moreland Mornington Peninsula* Shire Rosebud Mount Alexander Shire Castlemaine Moyne Shire Port Fairy Murrindindi Shire Alexandra Nillumbik* Shire Eltham Northern Grampians Shire Stawell Port Phillip* City Port Phillip Pyrenees Shire Beaufort Queenscliffe Borough Queenscliffe South Gippsland Shire Leongatha Southern Grampians Shire Hamilton Stonnington* City Stonnington Strathbogie Shire Euroa Surf Coast Shire Torquay Suur-Bendigon kunta City Bendigo Suur- Dandenongin kunta* City Dandenong Suur-Geelongin kunta City Geelong Suur- Sheppartonin kunta City Shepparton Swan Hill Rural City Swan Hill Towong Shire Tallangatta Wangaratta Rural City Wangaratta Warrnambool Rural City Warrnambool Wellington Shire Sale West Wimmera Shire Edenhope Whitehorse* City Whitehorse Whittlesea* City Whittlesea Wodonga City Wodonga Wyndham* City Wyndham Yarra Ranges* Shire Lilydale Yarra* City Yarra Yarriambiack Shire Warracknabeal Kunnallishallinnoton alue - - * = Kuuluu Melbournen metropolialueeseen ==Lähteet== ==Aiheesta muualla== *Municipal Association of Victoria Luokka:Victoria (Australia) Victoria Victorian paikallishallintoalueet
Carlo Bergamini (F593)

Carlo Bergamini (runkonumero F593) oli Italian laivaston Bergamini-luokan fregatti. == Valmistus == Alus tilattiin CRDA:n Triesten telakalta, missä köli laskettiin 19. heinäkuuta 1959. Se laskettiin vesille 16. kesäkuuta 1960 ja liitettiin laivastoon 23. kesäkuuta 1962.Gardiner, Robert s. 209 == Palvelus == Alus poistettiin alusluettelosta marraskuussa 1981. ==Lähteet== * === Viitteet === Luokka:Bergamini-luokan fregatit (1960) Luokka:Italialaiset kylmän sodan fregatit
Rousolákos

Rousolákos (; myös Roussolákkos, Rusolákos) on minolaisaikaisen kaupungin arkeologinen kohde Kreetan saarella Kreikassa. Se sijaitsee Siteían kunnassa lähellä Chiónan kylää, noin kaksi kilometriä itään Palaíkastron kylästä. Siksi alueeseen viitataan usein myös Palaíkastron nimellä. Kummatkin nimet ovat nykyaikaisia. Paikan minolaisaikaista nimeä ei tunneta. == Historia == thumb|left|220px|Rousolákoksen arkeologista aluetta. thumb|left|220px|Rousolákoksen talojen raunioita. Rousólakoksen alue on ollut asuttu viimeistään varhaiselta minolaiselta kaudelta (EM II, noin 2900–2300 eaa.) lähtien. Kaupunki itsessään kehittyi keskiminolaisella kaudella (MM IB–MM IIA, noin 1900–1640 eaa.) ja kasvoi edelleen myöhäisminolaiselle kaudelle (LM IA/IB, noin 1600–1425 eaa.) saakka. Kaupunki oli toiseksi suurin tunnettu minolainen asutus Knossoksen jälkeen. Kaupungin ympäristö on ollut hyvää maanviljelysaluetta ja sieltä on ollut hyvä kulkuyhteys saaren sisäosiin. Chiónan lahti muodosti puolestaan suojaisan sataman kaupungin käyttöön. Kaupunkia palveli Petsofáksen vuorenhuippupyhäkkö, joka on yksi lajinsa merkittävimmistä. Káto Zákroksen palatsi sijaitsi noin kaksi kilometriä etelään. Kaupunki tuhoutui useasti maanjäristyksissä. LM IB -kaudella noin 1480–1425 eaa. se tuhoutui tulipalossa kaikkien muiden minolaisten kohteiden tavoin, mutta paikka säilyi silti asuttuna myös tämän jälkeen. Alueen järjestelmälliset arkeologiset kaivaukset suoritettiin vuosina 1902–1906 R. Bosanquetin ja R. M. Dawkinsin johdolla sekä vuosina 1962–1963 Hugh Sackettin ja Mervyn Pophamin johdolla. Kaivauksia on suoritettu myös tämän jälkeen. Osa raunioista on nykyisin katettu. == Löydökset == Kaupungilla on ollut selvästi suunniteltu pohjakaava, jossa kaupunki on jaettu kortteleihin. Kaupungin pääkadun pituus on 145 metriä. Siihen risteää kohtisuorasti kolme pienempää katua, joista yksi on 70 metriä pitkä. Tutkimuksessa korttelit on nimetty kirjaimin (kortteli Beta, kortteli Gamma jne.). Suurin kortteli, kortteli Delta, on kooltaan 1 800 neliömetriä. Jokaisessa korttelissa oli 4–5 taloa. Erityisesti pääkadun varrella olevat talot ovat selvästi olleet ylellisiä. Kaupungissa on löydösten perusteella harjoitettu monipuolista käsityöläisyyttä, kauppaa ja maanviljelyä. Kaupungin läheltä on löydetty paljon muita minolaisaikaisia asutuksia, yksittäisiä taloja sekä hauta-alueita. Vain pieni osa kaupungista on kaivettu esiin. Jotkut tutkijat ovat arvelleet, että maan alla saattaisi olla jopa palatsin rauniot. == Lähteet == == Aiheesta muualla == Luokka:Minolaiset kohteet Kreetalla Luokka:Siteía
Vasilikí (Lasíthi)

Vasilikí () on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylä on osa Pacheiá Ámmoksen kyläyhdyskuntaa. Kylän väkiluku on 72 (vuonna 2011). Vasilikí on myös minolaisaikaisen asutuksen arkeologinen kohde.Arkeologisen kohteen sijainti: Asutuksen minolaisaikaista nimeä ei tunneta. Asutus on osoittautunut suhteellisen varhaiseksi minolaiseksi kyläksi, jossa on ollut useita vaiheita EM II -kaudelta (noin 2900–2300 eaa.) lähtien. Kylä oli suurimmillaan MM IA -kaudella (noin 2160–1900 eaa.) ja taloja rakennettiin ainakin vielä LM IA -kaudella (noin 1600–1480 eaa.). Kylä on tuhoutunut useaan otteeseen tulipalossa. Talot oli rakennettu aivan kiinni toisiinsa, niin että ne muodostivat ikään kuin yhden rakennuksen. Tutkimuksen alkuvaiheessa tämä tulkittiinkin eräänlaiseksi varhaisvaiheen ”palatsiksi”, mutta sittemmin kohde on nähty kylänä. Alueen arkeologiset kaivaukset alkoivat vuosina 1903–1906 R. B. Seagerin johdolla ja jatkuivat vuonna 1953 N. Platonin johdolla sekä 1970–1982 ja uudelleen vuodesta 1990 A. A. Zoisin johdolla. == Lähteet == == Aiheesta muualla == Luokka:Ierápetra Luokka:Kreetan kylät Luokka:Minolaiset kohteet Kreetalla
Virgilio Fasan (F594)

Virgilio Fasan (runkonumero F594) oli Italian laivaston Bergamini-luokan fregatti. == Valmistus == Alus tilattiin Castellammaresta, missä köli laskettiin 6. maaliskuuta 1960. Se laskettiin vesille 9. lokakuuta. ja liitettiin laivastoon 10. lokakuuta 1962.Gardiner, Robert s. 209 == Palvelus == Alus poistettiin alusluettelosta 7. joulukuuta 1988. ==Lähteet== * === Viitteet === Luokka:Bergamini-luokan fregatit (1960) Luokka:Italialaiset kylmän sodan fregatit
Vathýpetro

Vathýpetro (; myös Vathípetro) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Archáneen kuntaan ja vuodesta 2011 lähtien Archánes-Asteroúsian kunnan Archáneen kunnallisyksikköön. Kylän väkiluku on 13 (vuonna 2011). Vathýpetro on myös minolaisaikaisen huvilan arkeologinen kohde.Arkeologisen kohteen sijainti: Se sijaitsee Píso Livádiassa Gioúchtas- eli Juktasvuoren kaakkoispuolella noin kilometrin kylästä luoteeseen. Huvila rakennettiin noin vuonna 1580 eaa. ja se tuhoutui maanjäristyksessä noin vuonna 1550 eaa. Tämän jälkeen sen eteläosa rakennettiin uudelleen ja oli käytössä noin vuoteen 1470 eaa., jolloin se tuhoutui. Rakennus on ollut maatalo, joka on ollut ainakin osittain kaksikerroksinen. Jälkimmäisen rakennusvaiheen raunioista on löydetty muun muassa viininpuristin, joka on yksi vanhimmista tunnetuista, sekä oliivinpuristin, lukuisia pithoksia ja kotipyhäkkö. Kohteen arkeologiset kaivaukset aloitti Spyrídon Marinátos vuonna 1949. == Lähteet == == Aiheesta muualla == Luokka:Archánes-Asteroúsia Luokka:Kreetan kylät Luokka:Minolaiset kohteet Kreetalla
Roberto Assagioli

Roberto Assagioli (27. helmikuuta 1888 – 23. elokuuta 1974) oli italialainen lääkäri ja psykiatri ja humanistisen ja transpersonaalisen psykologian pioneeri. Assagioli perusti psykologian suuntauksen psykosynteesin. == Psykosynteesin perustaja == Assagioli oli psykoanalyytikkona tyytymätön psykoanalyysin riittämättömyyteen ja katsoi, että rakkaus, viisaus, luovuus ja tahto olivat osa-alueita, jotka tulisi sisällyttää psykoanalyysiin. Psykosynteesin kehittämisen Assagioli aloitti 1911, jolloin hän aloitti psykologian opintonsa. Hän jatkoi työtään psykosynteesin parissa kuolemaansa saakka. Freudin ja Assagiolin tiedetään olleen kirjeyhteydessä keskenään, vaikka he eivät milloinkaan tavanneet. Assagioli sanoi: "Psykosynteesi edellyttää psykoanalyysiä, tai pikemminkin, sisältää sen ensimmäisenä ja välttämättömänä vaiheena." Assagiolin tarkoituksena oli luoda lähestymistapa, joka käsittää koko ihmisen, niin että se sisältäisi luovuuden, viisauden, ilon ja myöskin vietit ja yllykkeet. Kun Freud kutsui työskentelymetodiaan psykoanalyysiksi (analysis = eritellä, hajottaa osiin), Assagioli päätti kutsua omaansa psykosynteesiksi (synthesis = liittää yhteen, sulauttaa). Vuonna 1926 Assagioli perusti Psykosynteesin instituutin (Instituto di Psicosintesi) Roomaan ja muutamaa vuotta myöhemmin Firenzeen. == Aiheesta muualla == * Instituto di Psicosintesi Luokka:Italialaiset henkilöt Luokka:Psykiatrit Luokka:Vuonna 1888 syntyneet Luokka:Vuonna 1974 kuolleet
Mercedes-Benz A-sarja (W169)

Mercedes-Benz W169 on Mercedes-Benz A-sarjan toinen sukupolvi, jota valmistettiin vuosina 2004–2012. Toisen sukupolven A-sarjan Mercedes-Benz esiteltiin kesäkuussa 2004. Myyntiin se tuli saman vuoden syksyllä. W169 on edeltäjäänsä suurempi, varsinkin pituudeltaan, ja se oli saatavilla sekä kolmi- että viisiovisena. Lang-malli ei ollut enää valikoimissa. Moottorikoot vaihtelevat 1,5 ja 2,0 litran välillä. vasen|pienoiskuva|Mercedes-Benz C169 Vuoden 2005 Euro NCAP -kolaritestistä W169 sai tulokseksi täydet viisi tähteä. Mallia oli saatavilla kolmella eri varustelutasolla. Classic: teräsvanteet ja muovisomisteet Elegance: kevytmetallivanteet, puusomisteet, nahkasisusta ja sähköikkunat edessä ja takana Avantgarde: kevytmetallivanteet, nahkasisusta, projektorivalot Keväällä 2008 Mercedes-Benz esitteli päivitetyn A-sarjan Leipzigin autonäyttelyssä. Uudistuksissa panostettiin ympäristöystävällisyyteen ja hyvään polttoainetalouteen. Ulkoisesti auto muuttui muun muassa uusilla valoumpioilla ja puskureilla. Samoin jäähdyttäjän säleikkö sai uudet muodot. Teknisistä uudistuksista voidaan mainita A150- ja A170-mallien yhteyteen saataville tullut Start/Stop-tekniikka. Myös sisätiloja päivitettiin uusilla verhoilumateriaaleilla sekä uudella keskikonsolilla. == Lähteet == == Aiheesta muualla == A-sarja (W169) Luokka:C-segmentin autot Luokka:2000-vuosikymmenen autot Luokka:2010-luvun autot
Agía Triáda

Agía Triáda (; ; ”Pyhä Kolminaisuus”) voi viitata seuraaviin kohteisiin Kreikassa: * Agía Triáda, minolaisaikainen asutus Kreetalla * Agía Triáda, Kastorián kunnan kunnallisyksikkö ja entinen kunta Länsi-Makedonian alueella * Agía Triáda, kaupunki Thermaïkóksen kunnassa Keski-Makedonian alueella * Agía Triáda, kylä Náfplion kunnassa Argoliin alueyksikössä Peloponnesoksen alueella * Agía Triáda, kylä Oropóksen kunnassa Itä-Attikan alueyksikössä Attikan alueella * Agía Triáda, kylä Siteían kunnassa Lasíthin alueyksikössä Kreetan alueella * Agía Triáda, saari Eteläisessä Euboianlahdessa Euboian rannikolla * Pyhän Kolminaisuuden luostari (Moní Agías Triádas), useita luostareita.
Mercedes-Benz A-sarja (W176)

Mercedes-Benz W176 on Mercedes-Benz A-sarjan kolmas sukupolvi, jota valmistettiin vuosina 2012–2018. Se esiteltiin keväällä 2012 Geneven autonäyttelyssä. Autoja kokoonpantiin Saksan ja Unkarin lisäksi myös Suomessa Uudenkaupungin autotehtaalla. Samalle pohjalevylle kuin W176 perustuu myös Infiniti Q30. Mercedes-Benz W176 sai vuoden 2012 Euro NCAP -kolaritestistä tulokseksi täydet viisi tähteä. == Lähteet == == Aiheesta muualla == A-sarja (W176) Luokka:C-segmentin autot Luokka:2010-luvun autot
Suomen Psykosynteesiyhdistys

Suomen Psykosynteesiyhdistys ry - Psykosyntesföreningen i Finland rf on kaksikielinen (suomi, ruotsi) joulukuussa 2011 perustettu järjestö, jonka tarkoituksena on edistää psykosynteesin tunnettuutta Suomessa. Tämän lisäksi yhdistys edistää psykosynteesin piirissä toimivien ammatinharjoittajien yhteisiä etuja ja psykosynteesin yleisiä toimintaedellytyksiä Suomessa. Yhdistys järjestää koulutusta psykosynteesin perusteista sekä jatkokouluttaa ja kehittää jäsenistöään erilaisten tapahtumien avulla ja kautta. Yhdistys tekee yhteistyötä paitsi Skandinavian muiden psykosynteesiyhdistysten kanssa, myös Euroopassa ja muualla maailmassa psykosynteesin piirissä toimivien yhdistysten ja koulutustenjärjestäjien kanssa. == Aiheesta muualla == * http://www.psykosynteesi.fi/ Luokka:Suomalaiset järjestöt